– Трывожных сігналаў на гэты конт не назіраецца. Безумоўна, без зладжанай работы пракуратуры, следства, органаў міліцыі, МНС, спецпадраздзяленняў не было б той станоўчай дынамікі, пра якую я казаў вышэй. Стаўбцоўскі раён неабходна адзначыць са станоўчага боку і ў тым плане, што тут не зарэгістравана ніякіх надзвычайных здарэнняў. Сёння не страшна вечарам выходзіць на вуліцу – гэта сведчанне таго, што органы, якія забяспечваюць правапарадак, працуюць належным чынам і цесна ўзаемадзейнічаюць. Пытанні ўзаемадзеяння мы адсочваем па ўсіх раёнах Мінскай вобласці. Праблем няма, таму што яны вырашаюцца шляхам падбору і расстаноўкі кадраў.